Ditsem Nuus - Displaying items by tag: LGBTQ
► In Mediumtermynbegroting van Minister van Finansies Tito Mboweni feitlik geen melding van landbou en die geweldige druk op boere oor wydverspreide droogte; op vraag van VF Plus pres. Cyril Ramaphosa ontwykend oor enige bystand aan kommersiële boere ► VF-Plus in Gauteng sê Gauteng Onderwysdepartement moontlik skuldig aan onreëlmatige besteding van R1,2 miljard i.v.m. skoolsvoedingsprojek, dít terwyl die LUR vir Onderwys Panyaza Lesufi Afrikaanse skole vir geringste vermoedelike oortredinge aanspreek ► Dit blyk of dorpe Dewetsdorp, Vanstadensrus en Wepener feitlik geen munisipale dienste ontvang vanaf Mangaung Metro onder wie hulle ingedeel is nie ► Adjunk-pres. David Mabuza op besoek aan China tydens sitting van SA-China Bilaterale Kommissie wys op die talle geïntegreerde tussen die twee lande o.a. dat 65 Chinese maatskappye R116 miljard in SA belê het (hierdie syfer soos genoem, Ditsem Nuus kan nie korrektheid verifieer nie) ► Stad Kaapstad ontvang R300 miljoen van Nederlandse regering om MyCiti snelbusdiens na Khayelitsha en Nyanga uit te brei ► Nederlandse man (35) en vrou (75) in Marlothpark, Komatipoort, vermoor deur versmoring deur hul monde toe te prop, man se vrou en dogter oorleef aanval ► Amerikaanse Huis van Verteenwoordigers stem 232-196 ten gunste van verdere ondersoek of pres. Donald Trump in staat van beskuldiging geplaas moet word oor Oekraïne ► China Mobile in China maak bekend dat sy 5G-tegnologie, 100 keer vinniger as 4G, nou in 50 stede insluitende Beijing en Sjanghai beskikbaar is ►
Boer soek ’n “ou” - en nie “vrou” nie
Die KykNET-werklikheidsreeks Boer soek ŉ vrou het Sondagaand kykers geskok met hul nuwe inskrywing toe die name van die 10 boere bekendgemaak is wat vanjaar in die 12de reeks van dié gewilde program sal poog om die ideale pasmaat te vind. Hierdie seisoen is nege boere op soek na die perfekte vroulike metgesel, met een boer opsoek na sy ideale man.
Die sangeres en aktrise Leah keer terug as die aanbieder van die program en kykers sal van Oktober die vyf boere wat die meeste briewe ontvang het se liefdesreis op KykNET kan volg. Tydens die eerste episode word 10 boere deur Leah aan die kykers bekendgestel.
Die hele proses van die reeks word verduidelik en kykers word uitgenooi om te skryf vir die boere. Vanjaar se oes is tussen 26 en 51 jaar oud en het vyf boere van die Wes-Kaap, twee van die Noord-Kaap, twee van die Oos-Kaap en een van Gauteng opgelewer.
Na die aankondiging van die eerste gay boer, het talle aanhangers van die program kommentaar op Boer Soek 'n Vrou se digitale platforms gelewer. Een aanhanger het die program bedank dat hul die lesbies, gay, biseksueel en transgender (LGBTQ gemeenskap) deel maak van die program, maar die meerderheid aanhangers is glad nie gelukkig met die aankondiging van die eerste gay boer nie en is teleurgesteld in die program .
Wat is jou kommentaar oor Boer soek ’n man? Lewer gerus jou mening oor die nuwe verwikkeling.
Wêreldbeker-euforie te ver gedryf
Krieket: Debakel in Indië
Topskut in die land
Afrikaanse skole onder beleg
Engelse oor die Boere gesê
Tuisskoling in Afrikaans
Hoekom woordsoorte leer?
Newcastle Munisipaliteit tragiese gevallestudie